Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: A Kormány 77/2011. (V. 6.) Korm. rendelete
Paragraph Index: 447

6. cikk A kötött segélyhitelek folyósítása A Szerzõdõ Felek által befogadott projektek finanszírozására nyújtott kötött segélyhitelek részletes feltételeit a Srí Lanka-i Demokratikus Szocialista Köztársaság Kormánya által a 7. cikkben foglaltakkal összhangban felhatalmazott hitelfelvevõ és az Eximbank (mint hitelezõ) között létrejött egyedi hitelszerzõdésekben kell szabályozni. Az Eximbank saját forrásai terhére kötött segélyhiteleket nyújt a Srí Lanka-i Demokratikus Szocialista Köztársaság Kormánya által felhatalmazott hitelfelvevõ részére a jelen Megállapodásban meghatározott hitelkeret erejéig a Felek által befogadott projektek megvalósításának finanszírozása céljából. A kötött segélyhitelekkel kapcsolatos kereskedelmi és politikai kockázatokat a Magyar Exporthitel Biztosító Rt. (a továbbiakban: MEHIB) biztosítja. Nemzetközi kötelezettségvállalásaikkal összhangban, az Eximbank és a MEHIB kötelesek elõzetes értesítést küldeni arról, hogy készek a konkrét projektekhez kapcsolódó kötött segélyhitelek folyósítására. A befogadási eljárás sikeres befejezését követõen az Eximbank értesítést küld az importõr/vevõ és az exportõr, illetve a Szerzõdõ Felek részére.

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes